EkBass/fiwiki-20250220-pages-articles huggingface dataset:
Herra Mirandos

Herra Mirandos on Hectorin soolouran toinen studioalbumi, joka julkaistiin kesäkuussa 1973. Musiikillisesti albumi on sähköisemmin toteutettua kuin edeltäjänsä Nostalgia ja siinä on vaikutteita progressiivisesta ja psykedeelisestä rockista sekä osaksi 1950-luvun rockista. Albumin tunnetuimpia kappaleita ovat ”Lumi teki enkelin eteiseen”, ”Asfalttiprinssi” ja ”Olen hautausmaa”. Nostalgia-albumin muutamien laulujen tapaan kappaleissa ”Meiran laulu” ja ”Takaisin Narniaan” on suoria viittauksia C. S. Lewisin Narnia- tarinoihin. Albumi kohosi kesäkuussa 1973 Suomen listaykköseksi ja pysyi ykkösenä 18 viikon ajan. Levy pysyi Suomen levylistoilla yhteensä 69 viikon eli yli vuoden ajan. Albumi ylitti kultalevyrajan tuohon aikaan ennätysajassa seuraavana vuonna 1974. Myöhemmin albumi ylitti timanttilevyrajan. Albumia on myyty yhteensä 71 600 kappaletta ja on täten Hectorin myydyin levy. Helsingin Hietaniemen hautausmaan muurin edessä ja rannassa otetut kansikuvat on ottanut Erik Uddström. == Kappaleet == Kaikki kappaleet säveltänyt ja sanoittanut Hector, ellei toisin mainita. Kaikki kappaleet sovittaneet Matti Bergström ja Pirjo Bergström. === A-puoli === # # # # # # === B-puoli === # * # # # # == Kokoonpano == * Hector – laulu, akustinen kitara, syntetisaattori, rummut (4), taustalaulu * Pirjo Bergström – piano, urut, syntetisaattori, harmonikka (6), muut sormintasoittimet (3) * Matti Bergström – basso, klavinetti, syntetisaattori, taustaääntely (6) * Antero Jakoila – sähkökitara, akustinen kitara * Nappi Ikonen – rummut * Sakari Lehtinen – akustinen kitara, mandoliini * Jukka Ruohomäki – VCS 3 -syntetisaattori === Muut muusikot === * Pekka Pöyry – alttosaksofonit (3, 6) * Paroni Paakkunainen – alttosaksofonit (3, 6) * Gösta Möller – tuuba (3) * Pentti Palmu – sellot (7) * Veli-Pekka Räsänen – sellot (7) * Erkki Inkinen – viulut (7) * Olavi Rignell – viulut (7) * Pauli Granfelt – viulut (7) * Pertti Kiri – viulut (7) === Tuotanto === * Antti Joki – äänitys (Finnvox-studiot, kevät 1973) * Pauli Jyrälä – äänitys (Finnvox-studiot, kevät 1973) * Jukka Teittinen – äänitys (Scandia-studio, kevät 1973) * Hector – kannen suunnittelu, tuotannon johto * Erik Uddström – valokuvat, ulkoasu * Mika Jussila – vuoden 2001 CD-painoksen 24-bittinen digitaalinen Re-masterointi (Finnvox Studiot) ==Lähteet== == Kirjallisuutta == * Luokka:Hectorin albumit Luokka:Vuoden 1973 albumit
Eumenes II

Eumenes II oli Pergamonin kuningas vuosina 197 eaa. – 160 eaa. Hän oli attalidien hallitsijasuvun jäsen. Eumeneestä tuli kuningas vuonna 197 eaa., kun hänen isänsä Attalos I kuoli. Samana vuonna saatiin päätökseen toinen makedonialaissota, jossa Pergamon oli taistellut Rooman kanssa Makedoniaa vastaan. Makedonian kukistuttua Rooma ja Pergamon yrittivät estää seleukideja laajentamasta valtaansa Vähässä-Aasiassa. Roomalaiset ja pergamonlaiset löivät Antiokhos III:n joukot Magnesian taistelussa vuonna 190 eaa. Apameian rauhassa Pergamon sai Fryygian, Lyydian, Lyykian ja Pamfylian. Roomalaiset eivät itse halunneet näitä alueita, mutta näkivät mielellään voimakkaan heille ystävällisen vallan Vähässä-Aasiassa. Eumenes kuoli vuonna 160 eaa., ja häntä seurasi valtaistuimella hänen veljensä Attalos II. Luokka:Pergamonin hallitsijat Luokka:100-luvulla eaa. kuolleet
Ronald de Boer

Ronald de Boer (s. 15. toukokuuta 1970 Hoorn, Alankomaat) on alankomaalainen entinen jalkapalloilija, pelipaikaltaan keskikenttä. De Boer on pelannut urallaan muun muassa Amsterdamin Ajaxin ja FC Barcelonan joukkueissa. Hän kuului vuosikymmenen ajan maansa maajoukkueen vakiopelaajiin ja pelasi kaikkiaan 67 maaottelua, joissa hän teki 13 maalia. Myös hänen muutamaa minuuttia nuorempi kaksoisveljensä Frank on pelannut jalkapalloa huipputasolla. == Ura == * De Zouaven (1986-87) * Lutjebroek (1987-88) * AFC Ajax (1988-91, 1992-98) * FC Twente (1991-93) * FC Barcelona (1998-2000) * Rangers (2000-04) * Al-Rayyan (2004-2005) * Al-Shamal (2005 -2008) == Saavutuksia == * Alankomaiden vuoden jalkapalloilija 1994, 1996 * Alankomaiden mestaruus 1990, 1994, 1995, 1996, 1998 (Ajax) * Alankomaiden cup 1993, 1998 (Ajax) * Alankomaiden supercup 1993, 1994, 1995 * Espanjan mestaruus 1999 (Barcelona) * Skotlannin mestaruus 2003 (Rangers) * Skotlannin cup 2002, 2003 (Rangers) * Skotlannin liigacup 2002, 2003 (Rangers) * Mestarien liigan voitto 1995 (Ajax) * Euroopan supercup 1995 (Ajax) * Seurajoukkueiden maailmanmestaruus 1995 (Ajax) == Lähteet == Luokka:Alankomaalaiset jalkapalloilijat Luokka:Vuonna 1970 syntyneet Luokka:Elävät henkilöt
Attalidit

Attalidit (, ) eli attalidien hallitsijasuku oli Pergamonia vuosina 282–133 eaa. eli suuren osan hellenististä kautta hallinnut suku. Attalidien valtakunta käsitti laajimmillaan lähes koko läntisen ja eteläisen Vähän-Aasian sekä Traakian Khersonesoksen ja muun muassa Aiginan saaren. == Historia == Attalidien hallitsijasuvun perusti Filetairos, jonka Lysimakhos nimitti vartioimaan sotasaalistaan Pergamonissa. Filetairos kuitenkin petti lopulta Lysimakhoksen vuonna 282 eaa., ja loi näin pohjan itsenäiselle Pergamonin valtakunnalle. Suvun jäsenistä Attalos I oli ensimmäinen, joka julistautui kuninkaaksi. Attalidien valtakunta menestyi, koska sen johtajat harjoittivat onnistunutta politiikkaa haastajiaan Makedoniaa ja seleukideja kohtaan, ja toisaalta Rooman valtakuntaa kohtaan, jonka liittolaiseksi he ryhtyivät. Attalos III testamenttasi Pergamonin kuollessaan roomalaisille. Attalidit tukivat tieteitä, taiteita ja kirjallisuutta, ja nostivat Pergamonin merkittäväksi hellenistisen kauden kulttuurikeskukseksi. Tämän ilmentymiä ovat muun muassa Pergamonin kirjasto sekä kuvanveiston Pergamonin koulukunnan työt. == Jäsenet == Attalidien hallitsijasuvun jäsenet ja Pergamonin hallitsijat olivat: * Filetairos (282–263 eaa.) * Eumenes I (263–241 eaa.), Filetairoksen veljenpoika * Attalos I Soter (241–197 eaa.), Filetairoksen veljenpojanpoika * Eumenes II (197–159 eaa.), Attaloksen poika * Attalos II Filadelfos (159–138 eaa.), Attaloksen poika * Attalos III (138–133 eaa.), Eumenes II:n poika * Eumenes III Aristonikos (usurpaattori eli vallananastaja 133–128 eaa.), Eumenes II:n poika === Sukupuu === == Lähteet == == Aiheesta muualla == * Luokka:Antiikin kreikkalaiset hallitsijasuvut
Antti Nurmesniemi

Antti Aarre Nurmesniemi (30. elokuuta 1927 Hämeenlinna – 11. syyskuuta 2003 Helsinki) oli suomalainen sisustusarkkitehti ja yksi Suomen muotoilun suuria nimiä. Nurmesniemi opiskeli Taideteollisessa oppilaitoksessa (Taideteollisen korkeakoulun edeltäjä). Alku-uransa perinteisemmästä muotoilusta, kuten huonekaluista (Triennale-tuoli), astioista ja muista pienesineistä Nurmesniemi laajensi tekemistään monipuolisemman teollisen muotoilun suuntaan ja osallistui muun muassa Helsingin metron suunnitteluun ja autolautta Finnjetin sisustuksen luomiseen. Nurmesniemen viimeisiksi töiksi jäivät Seurasaaren- Hietaniemen alueelle rakennetut siniset voimajohtopylväät. Nurmesniemen muotoilutuotteisiin 1950- ja 1960-luvulta kuuluvat Högforsille suunnitellut Nurmesniemi-pata (1959) ja Siro-liesi. Uuden talousvalusarjan hän suunnitteli Högforsille 1960-luvun lopulla. Tämä uusi sarja olisi vaatinut uutta valmistustekniikkaa, eikä hanke toteutunut Högforsilla vaan 1970-luvulla Wärtsilällä.Raudasta syntynyt : Högforsin historia 1820-2020. Karkkilan Ruukkimuseo Senkan julkaisuja 8. 2020. Tommi Kuutsa & Janne Viitala, s. 258 ja 296 ISBN 978-952-67371-6-4 Wärtsilälle hän on suunnitellut myös emaliset Pehtoori-kahvipannut. Nurmesniemi suunnitteli Suomen osastot Milanon triennaaliin vuosina 1960 ja 1964. Molemmilla kerroilla hänet palkittiin arvostetulla ja harvinaisella Grand Prix -palkinnolla.Ruukkimuseo. Nurmesniemi palkittiin vuonna 1964 Pro Finlandia -mitalilla. Vuonna 1973 hänet nimitettiin Taideteollisen korkeakoulun tuote- ja ympäristösuunnittelun professoriksi, ja hän oli sittemmin myös taiteilijaprofessori vuosina 1978–1983 sekä professori Bergenin taideteollisessa korkeakoulussa vuosina 1987–1989. Hän sai professorin arvonimen vuonna 1988. Vuonna 2001 hänet valittiin Taideteollisen korkeakoulun kunniajäseneksi. Nurmesniemen puoliso oli taiteen akateemikko, tekstiilitaiteilija Vuokko Nurmesniemi. ==Lähteet== ==Kirjallisuutta== * ==Aiheesta muualla== *Antti Nurmesniemen muistokirjoitus Helsingin Sanomissa. *Antti Nurmesniemi in Memoriam. *Antin askeleet: Salmisaari–Meilahti- voimajohto. Helsingin Energia. Luokka:Suomalaiset muotoilijat Luokka:Suomalaiset sisustusarkkitehdit Luokka:Taiteilijaprofessorit Luokka:Suomalaiset professorin arvonimen saaneet Luokka:Pro Finlandia -palkitut Luokka:Vuonna 1927 syntyneet Luokka:Vuonna 2003 kuolleet
Toyota 2000GT

Toyota 2000GT on Toyotan vuonna 1965 julkaisema urheiluauto, joka valmistettiin Yamahan Iwatan tehtaalla. Satoru Nozakin muotoilema auto esiteltiin vuoden 1965 Tokion autonäyttelyssä. Aloite auton valmistamiseen tuli Yamahalta, jonka A550X–yhteistyöprojekti alumiinikorisen urheiluauton valmistamiseksi Nissanin kanssa oli rauennut. Käsityönä valmistettu Toyota 2000 GT maksoi valmistusaikanaan Yhdysvalloissa 7 150 dollaria, vuoden 2022 rahassa 59 500 dollaria, noin 55 000 euroa. Se oli lähes 3 000 dollaria kalliimpi kuin Chevrolet Corvette ja noin 2 000 dollaria kalliimpi kuin Jaguar E-Type ja Porsche 911. Tämän vuoksi 2000GT:n myynti jäi pieneksi ja valmistusmääräksi vain 337 kpl. == Kilpakäyttö == Toyota osallistui autolla jo toukokuussa 1966, vuosi ennen sen myyntiintuloa, Fuji Speedway–radalla 3. Japanin Grand Prix–kilpailuun tullen kolmanneksi. Saman vuoden lokakuussa 2000GT rikkoi 78 tunnin Endurance-ajossa 13 kansainvälistä ennätystä ja 3 maailmanennätystä. Näitä olivat 78 tunnin uusi ennätys keskinopeudella 206,02 km/h, 15 000 mailin ennätys keskinopeudella 206,04 km/h ja 10 000 mailin ennätys keskinopeudella 206,18 km/h. Kilparadoilla 2000GT:llä ajoi myös muun muassa Carroll Shelbyn tiimi. Vuonna 2022 huutokaupattu Shelbyn virittämä 2000GT myytiin 2 535 000 Yhdysvaltain dollarilla. == Bond–auto == 2000GT esiintyi James Bond -elokuvassa Elät vain kahdesti. Elokuvaa varten Toyota valmisti autosta kaksi kappaletta avoversiota, koska Sean Connery ei pituutensa vuoksi mahtunut autoon mukavasti. Nuo kaksi kappaletta ovat ainoat virallisesti valmistetut avomalliset 2000GT-yksilöt. == Tekniset tiedot == Auton kuusisylinterinen moottori on peräisin Toyota Crownista. Yamaha muutti moottorin tuottamaan 150 hevosvoiman tehon suunnittelemalla siihen uuden kahdella nokka-akselilla varustetun sylinterinkannen. Autossa on hammastanko–ohjaus, kaksoistukivarrellinen pyöräntuenta ja levyjarrut etu– ja takapyörissä, rengaskoko autossa on 165 HR 15. === Moottori === *Tyyppi: Toyota / Yamaha MF10L - Rivi 6. *Iskutilavuus: 1998 cc *Moottorityyppi: DOHC *Polttoaineensyöttö: 3x Solex 40 PHH -kaasuttimet === Suorituskyky === *Huippunopeus: 206 km/h *Kiihtyvyys: 10.0 sek 0–97 km/h == Lähteet == == Aiheesta muualla == 2000GT Luokka:1960-luvun autot Luokka:1970-luvun autot Luokka:Kilpa-autot
Toyota Sports 800

thumb|Toyota Sports 800 Toyota Sports 800 on pieni kaksiovinen ja kaksipaikkainen urheiluauto, jonka Toyota esitteli Toyota 2000GT:n kanssa Tokion autonäyttelyssä vuonna 1965. Sports 800 muistuttaa ulkonäöltään jonkin verran 2000GT:tä mutta sen moottorina on pieni 790 kuutiosenttimetrin boxermoottori, jonka maksimiteho on 45 hevosvoimaa. Sports 800:a valmistettiin isoveljeään enemmän, 3 131 kappaletta vuosina 1965 - 1969. Autolla on painoa vain 580 kilogrammaa ja sen huippunopeus on 155 km/h. Kiihdytys 0 - 100 km/h kestää 13,3 sekuntia. Erikoisuutena siinä on niin sanottu targakatto. Toyota Sports 800 -autoa tuotiin Eurooppaan ainoastaan kahdeksan kappaletta, ja näistä yksi tuli Suomeen vuonna 1966.Leila Suutarinen (toim.): Vehoniemeläinen 7/1989, s. 23. Kangasala: Vehoniemen Automuseosäätiö, 1989. == Moottori == *Iskutilavuus: 790 cc *Sylinterien lukumäärä: 2 *Moottorityyppi: OHC *Huipputeho: 45 hp @ 5400 rpm *Maksimivääntö: 68 Nm @ 3800 rpm == Lähteet == == Aiheesta muualla == Sports 800 Luokka:1960-luvun autot
Konrad Nielsen

Konrad Nielsen (1875–1953) oli norjalainen kielentutkija ja suomalais- ugrilaisen kielentutkimuksen professori. Konrad Nielsen on kautta aikojen yksi merkittävimpiä saamen kielen tutkijoita. Hän perehtyi suomalais-ugrilaiseen kielentutkimukseen lähinnä E. N. Setälän johdolla. Vuonna 1905 hän teki väitöskirjan Pulmangin pitäjän saamen murteen kvantiteettisuhteista. Vuonna 1911 Nielseniä varten perustettiin Oslon yliopistoon suomalais-ugrilaisten kielten henkilökohtainen professorin virka. Tätä virkaa Nielsen hoiti vuoteen 1946 saakka. Nielsenin pääteoksena pidetään kolme laajaa osaa käsittävää Lappisk ordbok Lapp dictionary (1932–1938). Neljäs osa, systemaattinen asiasanakirja, ilmestyi vasta tekijän kuoleman jälkeen. Sanakirjassaan hän selvittää sanojen merkitykset norjaksi ja englanniksi. Saamenmaassa hänen pääkielenoppaanaan toimi Tenon alajuoksulta kotoisin oleva Hans J. Henriksen. Meidän aikamme kielentutkimukseen vaikuttaa erityisesti hänen suurteoksensa ”Lappisk ordbok”. Siinä käytetty oikeinkirjoitusjärjestelmä tunnetaan nimellä Nielsenin ortografia, ja sitä käytetään Norjan ulkopuolella edelleen laajalti pohjoissaamen kielenainesten kirjoittamiseen historiallis-vertailevan kielentutkimuksen alalla. == Konrad Nielsenin julkaisuja == * Die quantitätsverhältnisse im Polmaklappischen. Suomalais-ugrilaisen Seuran Toimituksia – Mémoires de la Société Finno-ougrienne XX. Helsingfors 1902. XV + 312 s. * Lappalaisia murteita tutkimassa. Matkakertomus Suomen ja Norjan Lapista (1904) * Spørsmaalet om den lappiske torvgammes oprindelse (1906) * Sproglige Bidrag til Belysning av Renskjøtselens Ælde hos Lapperne (1910) * Die Wissenschaftlige Bedeutung des Lappischen (1913) * Til undersøkelsen av lappiske stedsnavn (1920) * Lærebok i lappisk (1926–1929) * Vårt polarfolk (1930) * Lappisk ordbok – Lapp dictionary (1932–1938) (yhdessä Asbjørn Nesheimin kanssa) == Lähteet == Luokka:Norjalaiset kielitieteilijät Luokka:Vuonna 1875 syntyneet Luokka:Vuonna 1953 kuolleet
UPnP

Universal Plug and Play (UPnP) on joukko verkkoprotokollia, joiden tarkoituksena on saada erilaiset laitteet (esimerkiksi mediatoistimet, mediapalvelimet ja palomuurit) toimimaan helposti yhdessä valmistajasta riippumatta.AfterDawn - UPnP Viitattu 25. heinäkuuta 2010. Verkossa voi olla esimerkiksi kolme laitetta; mediatoistin, mediapalvelin sekä ohjauspiste (UPnP control point), jolla käyttäjä voi ohjata mediatoistimen toistamaan tiedostoa mediapalvelimelta. UPnP ei ole rajoittunut vain edellä mainittuihin laitteisiin, vaan sillä voidaan periaatteessa ohjata mitä tahansa laitetta. Esimerkkinä käytetään usein UPnP-hehkulamppua. == Protokollan kuvaus == UPnP käyttää SSDP (Simple Service Discovery Protocol) -protokollaan perustuvaa etsintäprotokollaa etsiäkseen muita verkossa olevia UPnP-laitteita. Laitteet voivat lähettää toisilleen XML:ään perustuvia kuvauksia itsestään ja palveluistaan. Ne voivat myös "mainostaa" itseään verkossa sekä pyytää toisia laitteita lähettämään tapahtumailmoituksia (esimerkiksi TV-kanavan vaihto) itselleen. UPnP on ohjausprotokolla ja esimerkiksi mp3-virran (mp3-stream) lähettäminen mediapalvelimelta mediatoistimelle tapahtuu esimerkiksi HTTP- tai RTSP-protokollalla UPnP:n tarjoaman URI:n (Uniform Resource Identifier) perusteella. == Lähteet == == Aiheesta muualla == * UPnP-foorumi * libupnp kehityskirjasto * UPnP Microsoft Windows XP:ssä Luokka:Verkkoprotokollat Luokka:Seulonnan keskeiset artikkelit
Hajupommi

Hajupommin tarkoitus on tuottaa epämiellyttävää hajua. Vahvuuksiltaan erilaisia hajupommeja käytetään pilailutarkoituksiin, sekä myös viranomaistarkoituksiin. Suhteellisen harmittomat hajupommit koostuvat ammoniumsulfidista, joka haisee pilaantuneille kananmunille. Ilmaan joutuessaan ammoniumsulfidi muodostaa vetysulfidia. Myös metyylimerkaptaania ja etyylimerkaptaania käytetään hajupommeissa. Näitä aineita on myös haisunäätien hajuaineessa. Heikkoja hajupommeja myydään pilailukaupoissa. Heikot hajupommit eivät pahasta hajusta huolimatta ole vaarallisia. == Haittoja == Hajupommi saattaa aiheuttaa allergiareaktioita allergikoille, minkä vuoksi hajupommia ei tule räjäyttää missä tahansa. Luokka:Pilailuvälineet Luokka:Pommit
Tumnus

Tumnus on kuvitteellinen fauni C. S. Lewisin Narnian tarinat -kirjasarjassa. Tumnus esiintyy merkittävässä osassa kirjassa Velho ja leijona ja pienemmässä roolissa kirjoissa Hevonen ja poika sekä Narnian viimeinen taistelu. Ulkonäöltään Tumnus muistuttaa vyötäröstä ylöspäin miestä, mutta hänellä on vuohen sääret ja sorkat. Tumnuksella on häntä, jota se kannattelee käsivarrellaan. Tumnuksen iho on punertava, hänellä on lyhyt pujoparta ja kiharat hiukset, joiden keskellä näkyvät sarvet. Tumnus on ensimmäinen henkilö, jonka Lucy Pevensie kohtaa tultuaan Narniaan. Kirjailija C. S. Lewis on kertonut Narnian tarinoiden lähteneen liikkeelle ajatuksesta faunista, joka kantaa sateenvarjo kädessä paketteja lumihangessa. Juuri tuossa tilanteessa Lucy tapaa Tumnuksen, joka säikähtää niin kovin, että pudottaa kaikki paketit käsistään. Vuonna 2005 ensi-iltansa saaneessa elokuvassa Velho ja leijona Tumnusta näyttelee James McAvoy. Luokka:Narnian henkilöhahmot it:Personaggi minori del II volume delle Cronache di Narnia#Signor Tumnus
Jeff Smith

Jeff Smith (s. 27. helmikuuta 1960 McKees Rock, Pennsylvania) on yhdysvaltalainen sarjakuvapiirtäjä, joka tunnetaan parhaiten sarjakuvasta Luupäät (), josta hän sai muun muassa useita Eisner-palkintoja. == Elämä ja ura == Smith syntyi McKees Rockissa, mutta perhe muutti jo hänen lapsuudessaan Columbukseen Ohioon. Smith päätti ryhtyä sarjakuvapiirtäjäksi yhdeksänvuotiaana, kun eräs luokkatoveri toi kouluun näytille Walt Kellyn Pogo-sarjakuvia. Smithin ensimmäinen julkaistu sarjakuva alkoi ilmestyä Ohion osavaltionyliopiston opiskelijalehti The Lanternissä vuonna 1982. Strippisarja Thorn esitteli myöhemmin Luupäistä tunnetut keskushenkilöt, kuten Luupään serkukset ja Venlan mummoineen. Vuonna 1986 Smith oli mukana perustamassa Ohioon mainostuotantoon keskittynyttä Character Builders -animaatiostudiota. Hän on työskennellyt myös Disneyn animaatiostudiolla. Hänen läpimurtonsa tuli jo heti vuonna 1991 alkaneen Luupäät-sarjakuvan ensimmäisen numeron myötä. Sarjakuva ilmestyy Smithin oman kustantamon Cartoon Booksin kautta. Luupäissä näkyy vaikutteita muun muassa Smithin lapsuuden sarjakuvista: Walt Kellyn Pogosta, Charles Schulzin Tenavista, Gary Trudeaun Doonesburysta ja Carl Barksin ankkaseikkailuista. Toisaalta hän on kertonut, että 1980-luvun keskivaiheilla ilmestyneet sarjakuvaromaanin uranuurtajat, Frank Millerin Yön ritari, Art Spiegelmanin Maus sekä Alan Mooren ja Dave Gibbonsin Vartijat, saivat hänet uskomaan, että hän voisi kertoa suuren tarinan sarjakuvan avulla. Omakustannesarjakuvalehtinä vuosina 1991–2004 julkaistusta Luupäistä tuli lopulta 1 300-sivuinen sarjakuvaromaani. Smith oli aluksi yrittänyt tarjota sarjakuvaansa isoille kustantamoille, mutta turhaan. Vuonna 2003, Luupäiden tarinan lähetessä loppuaan, Smith alkoi työstää DC Comicsille 200-sivuista Kapteeni Marvel -tarinaa. Se julkaistiin ensin neljänä lehtenä vuonna 2007 ja koottiin sitten kovakantiseksi kirjaksi Shazam! The Monster Society of Evil. Kapteeni Marvelin jälkeen Smith palasi omakustanteiden pariin ja aloitti varttuneemmille lukijoille suunnatun sarjakuvan RASL, joka kertoo ulottuvuushyppyihin erikoistuneesta taidevarkaasta. RASL:n ensimmäinen numero ilmestyi maaliskuussa 2008. Smith on saanut useita palkintoja, muun muassa National Cartoonists Society Comic Book Awardin vuosina 1995, 1996, 1998 ja 2000 sekä Harvey Awardsin Best Cartoonist -palkinnon vuosina 1994, 1995, 1996, 1997, 1999, 2000 ja 2003. Smith oli kutsuvieraana Helsingin sarjakuvafestivaaleilla vuonna 2004. == Lähteet == == Aiheesta muualla == * Boneville, Smithin kotisivu Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Vuonna 1960 syntyneet Luokka:Elävät henkilöt
Lars Sörensen

Lars Erling Sörensen (s. 13. helmikuuta 1959 Turku) on suomalainen yleisurheilija. Sörensen menestyi 1980-luvulla parhaiten estejuoksussa, mutta hän juoksi myös keski- ja kestävyysmatkoja. Sörensen voitti 3 000 metrin esteiden Suomen mestaruuden Lahdessa vuonna 1985 ajalla 8.29,37 http://www.gbrathletics.com/nc/fin.htm. Hopealla hän oli 1986, 1987 ja 1989. Lisäksi hän saavutti 5 000 metrillä pronssia vuonna 1983 ja hopeaa 1 500 metrin juoksussa 1982. Sörensenin ennätys esteissä oli 17. heinäkuuta 1984 Tukholmassa juostu 8.27,27. Ajallaan hän on matkan kolmanneksitoista nopein suomalainen Yleisurheilun parhaat kautta aikojen Viitattu 12.6.2019. Vuonna 1975 hän juoksi Maarianhaminassa 2 000 metrin matkalla 16-vuotiaiden Suomen ennätysajan 5.30,0. Seuratasolla Sörensen edusti Raision Kuulaa ja Saarijärven Pullistusta (vuodesta 1989). Ammatiltaan Sörensen on lääkäri. == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Suomalaiset lääkärit Luokka:Vuonna 1959 syntyneet Luokka:Elävät henkilöt
Johanna Strang-Ginouves

Johanna Strang-Ginouves on suomalainen matkaratsastaja, joka asuu ja kilpailee Ranskassa ja kilpailee arabianhevosilla. Hän on edustanut Suomea monissa ulkomaisissa arvokilpailuissa. Vuoden 2005 tammikuussa Strang-Ginouves osallistui matkaratsastuksen MM-kilpailuihin Dubaissa hevosellaan Etincelle Larzac. Matkana maailmanmestaruuskilpailussa oli vaativa 160 km. Strang- Ginouvesin keskivauhti oli kova (15,72 km/h) ja tuloksena hienosti 45. sija. Starttaajia kisoissa oli 175, joista hyväksytyn tuloksen sai vain 61 ratsastajaa. Euroopan mestaruuskilpaillut matkaratsastuksessa kilpailtiin 26. elokuuta 2005 Ranskassa 160 kilometrin CEI****-matkalla. Strang-Ginouves sijoittui viidenneksi tammallaan Felizja ox. Vuonna 2005 hänet rankattiinkin matkaratsastuksen lopullisella maailmanrankinglistalla 16. sijalle. Hän osallistui myös 2006 MM-kilpailuun Aachenissa, mutta joutui keskeyttämään kilpailun hevosen (Felizja ox) kaaduttua sateen vuoksi liukkaalla nurmikolla. Strang-Ginouves on käynyt Suomessa pitämässä luentoja ja seminaareja matkaratsastuksesta sekä valmennuksia. Hänet on EM-kilpailusijoituksen ansiosta palkittu Suomen Ratsastajainliiton (SRL) järjestyksessä 36. mestariratsastajamerkillä. Strang-Ginouves valittiin myös Vuoden Ratsastajaksi 2005 saman vuoden suoritusten perusteella. Vuonna 2005 Strang-Ginouves oli maailman FEI ranking listalla kymmenen parhaan joukossa. Taustaltaan Strang- Ginouves on valtiotieteilijä ja töissä Pariisissa hallintotehtävissä kansainvälisessä organisaatiossa. == Aiheesta muualla == * Strang-Ginouves Dubaissa Luokka:Suomalaiset ratsastajat Luokka:Syntymävuosi puuttuu Luokka:Elävät henkilöt
Marija Vasiltšikova

Prinsessa Marija Vasiltšikova (; 11. tammikuuta 1917 (J: 29. joulukuuta 1916) Petrograd - 21. elokuuta 1978 Lontoo) oli venäläinen aatelinen, joka otti osaa 20. heinäkuuta 1944 Adolf Hitlerin murhayritykseen. == Varhainen elämä == Prinsessa Marija Vasiltšikova syntyi Pietarissa, Venäjän keisarikunnassa. Hänen perheensä oli venäläisiä aristokraatteja, jotka pakenivat lokakuun vallankumousta vuonna 1917. Vasiltšikova asui pakolaisena Weimarin tasavallassa ja Ranskassa sekä Liettuassa aina toiseen maailmansotaan asti. == Hitleria vastaan tehty epäonnistunut salamurha == Toisen maailmansodan aikana Vasiltšikova ja tämän sisko Tatiana Metternich matkustivat Berliiniin. Maattomina ihmisinä he onnistuivat hankkimaan työluvan. Sen jälkeen, kun he saivat työtä Auswärtiges Amtista (Saksan ulkoministeriö), Mariesta tuli tohtori Adam von Trott zu Solzin sihteeri, joka oli Hitlerin salamurhan takana. Kun salamurha epäonnistui, monet juonessa olleet Vasiltšikovan ystävät ja työtoverit tapettiin. Adam von Trott zu Solz teloitettiin, ja Vasiltšikova pakeni Berliinistä Wieniin, missä hän toimi sairaanhoitajana sodan loppuun saakka. == Sodan jälkeen == Kenraali George S. Pattonin johtama Yhdysvaltain maavoimien 3. armeija löysi Vasiltšikovan 4. toukokuuta 1945 Gmundenin ulkopuolelta. Vasiltšikova oli töissä tulkkina armeijassa, mutta sairastui tulirokkoon ja joutui sairaalaan. Kun Vasiltšikova parantui, hän nai Yhdysvaltain armeijan kapteenin Peter G. Harndenin. Pariskunta asettui asumaan Pariisiin, missä Harnden avasi arkkitehtitoimiston. Sen jälkeen, kun Harnden kuoli vuonna 1971 Barcelonassa, Vasiltšikova muutti Lontooseen, missä kuoli leukemiaan 12. elokuuta 1978. Luokka:Venäläiset aateliset Luokka:Vuonna 1917 syntyneet Luokka:Vuonna 1978 kuolleet
Sapeli

Sapeli on käyrä, yksiteräinen miekka. Sapeleita käyttivät muun muassa merisotilaat ja etenkin ratsuväki. Sana ”sapeli” tulee unkarin kielen sanasta ”szablya” (”työkalu leikkaamiseen”, johdannainen termistä szabni, ”leikata”). Unkarilaiset toivatkin tämän aseen Eurooppaan 900-luvulla. Varsinaisesti siis aseen alkuperän voidaan arvella olevan Aasiasta. Aseen toista muotoa, käyräsapelia (, persian sanasta shamshir, miekka), jonka terä on kaarevampi ja päättyy usein eräänlaiseen koukkumaiseen ulokkeeseen, käyttivät Keski-Aasiassa mongolit, tataarit ja turkkilaiskansat ylipäätään. Käyräsapeli tunnettiin aasialaisena, itäisenä aseena Euroopassa, ja muun muassa Karjalan vaakunassa ovat länsimaista suoraa, kaksiteräistä miekkaa sekä käyräsapelia pitelevät kädet. Luokka:Miekat Luokka:Ensimmäisen maailmansodan sotilaskalusto Luokka:Seulonnan keskeiset artikkelit
Roni Martin & Jukka Orma Tanssiinkutsu

Roni Martin & Jukka Orma Tanssiinkutsu on suomalainen yhtye, joka levytti moderneja tulkintoja Pentti Saarikosken runokokoelmasta Maailmasta vuodelta 1961. Samanniminen albumi on taltiointi Roni Martinin säveltämistä ja Jukka Orman sovittamista kappaleista, jotka saivat ensiesityksensä Helsingin Juhlaviikkojen Huvilateltassa kesällä 2004. Tämän jälkeen esitys kiersi Suomen 13 kaupungissa. Levyllä yhdistyvät muun muassa soul, funk, jazz, rock ja flamenco, ja siinä on todennäköisesti ensimmäinen Suomessa levynä julkaistu rock-kokoonpanon ja flamencotanssijan yhteistyö. Julkaisun kannessa on Rosa Liksomin näkemys Pentti Saarikoskesta eli Jaloilleen noussut siili. Ilmestymisvuonnaan levy mm. valittiin yhdeksi kriitikoiden vuoden levyistä Helsingin Sanomissa. ==Kokoonpano== * Roni Martin * Jukka Orma * Kaari Martin * Didier * Alf Forsman * Rauli Rantanen * Tero Siitonen ==Diskografia== * Maailmasta (2004, Seal on Velvet/Poko Rekords) ==Aiheesta muualla== * Kaari ja Roni Martinin sivut Luokka:Suomalaiset yhtyeet
Pernilla Wiberg

Pernilla Wiberg (15. lokakuuta 1970 Norrköping) on ruotsalainen alppihiihtäjä. Hän on voittanut olympiakultaa suurpujottelussa 1992 Albertvillessä ja alppiyhdistetyssä 1994 Lillehammerissa. Syöksylaskussa hän saavutti olympiahopeaa 1998 Naganossa. Maailmanmestaruuden Wiberg voitti suurpujottelussa 1991 Saalbachissa, pujottelussa ja alppiyhdistetyssä 1996 Sierra Nevadassa sekä toistamiseen alppiyhdistetyssä vuonna 1999 Vailissa. MM- kisoissa hän saavutti myös hopeaa pujottelussa 1999 ja pronssia syöksylaskussa 1997. Alppihiihdon maailmancupin kokonaisvoiton Wiberg saavutti kaudella 1996/1997 jolloin hän voitti myös pujottelucupin. Hän on voittanut 24 maailmancupin osakilpailua (14 pujottelussa, 3 supersuurpujottelussa sekä alppiyhdistetyssä, 2 suurpujottelussa sekä syöksylaskussa). Vuosina 2002–2010 hän toimi Kansainvälisen olympiakomitean urheilijakomission jäsenenä. == Lähteet == * === Viitteet === Luokka:Ruotsalaiset alppihiihtäjät Luokka:Ruotsalaiset olympiavoittajat Luokka:Kansainvälisen olympiakomitean jäsenet Luokka:Vuonna 1970 syntyneet Luokka:Elävät henkilöt
Sininen taivas

Sininen taivas (Blue Sky) on vuonna 1994 ensi-iltansa saanut yhdysvaltalainen romanttinen draamaelokuva. Sen on ohjannut Tony Richardson, jolle elokuva jäi viimeiseksi ennen kuolemaansa. Elokuvan pääosissa näyttelevät Jessica Lange, Tommy Lee Jones, Powers Boothe, Carrie Snodgress, Amy Locane ja Chris O’Donnell. Sininen taivas -elokuvan tapahtumat sijoittuvat vuoteen 1962. Se kertoo armeijan insinööriupseerista, josta oma suorapuheisuus ja vaimon maanis-depressiivinen käyttäytyminen ovat tehneet hänestä armeijan hylkiön. Elokuva valmistui jo vuonna 1991, mutta alkuperäisen elokuvayhtiön konkurssi siirsi elokuvan ilmestymisen vuoteen 1994. Jessica Lange palkittiin roolistaan parhaan naispääosan Oscarilla ja Golden Globella. == Rooliluettelo == Lähde: Viitattu 11.7.2022. == Lähteet == == Aiheesta muualla == * * * Luokka:Vuoden 1994 yhdysvaltalaiset elokuvat Luokka:Tony Richardsonin ohjaamat elokuvat Luokka:Yhdysvaltalaiset romanttiset draamaelokuvat Luokka:Parhaan naispääosan Oscar-palkinnon saaneet elokuvat
Miettusen III hallitus

Miettusen III hallitus oli Suomen tasavallan 59. hallitus, joka toimi 29. syyskuuta 1976 – 15. toukokuuta 1977 yhteensä 229 päivää. Kyseessä oli vähemmistöhallitus, jonka muodostivat Keskustapuolue, RKP, LKP sekä yksi ammattiministeri. Miettusen II hallituksen erottua 17. syyskuuta 1976 keskiryhmät alkoivat suunnitella vähemmistöhallituksen muodostamista 21. syyskuuta. Kun Keskusta otti mahdolliseen vähemmistöhallitukseen myönteisen kannan kaksi päivää myöhemmin, pyysi presidentti Urho Kekkonen 27. syyskuuta Martti Miettusta muodostamaan keskustavetoisen vähemmistöhallituksen selvittämään maassa jo vuosia vallinneita taloudellisia ongelmia. Hallitus nimitettiin kaksi päivää myöhemmin 29. syyskuuta. Keskusta sai yhdeksän ministerinsalkkua ja RKP sekä LKP kummatkin¹ kolme salkkua. Yksi ministerinsalkku meni sitoutumattomalle ammattiministerille. Kun SDP ei suostunut hyväksymään hallituksen esittämiä maatalousehdotuksia, Keskustapuolue sai aikaan tukisopimuksen oikeistopuolueiden kanssa. Turvautumalla välillisiin verojen korotuksiin hallitus selvisi budjettivaikeuksistaan jo seuraavan talven aikana. Hallitus sai aikaan myös eräitä merkittäviä sosiaalisia uudistuksia. Päätös lasten kokeiluluontoisen kotihoidon tuen aloittamisesta ja veteraanien eläkkeiden parannukset olivat Miettusen III hallituksen aikaansaannoksia. Ahti Karjalaisen nimittäminen talous- ja kansliaministeriksi sekä pääministerin sijaiseksi oli Martti Miettusen nimenomainen vaatimus hallitusta koottaessa. Karjalaisen tehtävänkuva tosin oli valtiovarainministeri Esko Rekolan mukaan melko epämääräinen. Karjalaisen perinteisesti hoitamalla ulkoministerin paikalla istui hänen sijastaan ulkoministeriön alivaltiosihteeri Keijo Korhonen, sillä presidentti Kekkonen halusi nöyryyttää Karjalaista.Jukka Seppinen: Ahti Karjalainen: poliittinen elämäkerta, s. 582. Helsinki: Otava, 1997. Karjalaisen ja Kekkosen jo 1970-luvun alkuvuosina puhjennut välirikko kärjistyi alkuvuodesta 1977, kun Kekkonen alkoi syyttää Karjalaista presidentinvaalikampanjan käymisestä Kekkosen selän takana sekä kehuskelusta henkilökohtaisilla idänsuhteilla ja riippumattomuudella presidentistä. Vaikka Karjalainen pyrki osoittamaan Kekkosen syytösten perustuvan ulkopuolisten – erityisesti presidentin kansliapäällikön Juhani Perttusen ja Neuvostoliiton Helsingin-suurlähettilään Vladimir Stepanovin panetteluun, heidän välirikkonsa oli peruuttamaton. Karjalaisen ministeriura, joka oli silloin Suomen pisin (5 772 vuorokautta), päättyi Miettusen hallituksen eroon. Ahti Karjalainen ja Jukka Tarkka: Presidentin ministeri: Ahti Karjalaisen ura Urho Kekkosen Suomessa, s. 226–227. Helsinki: Otava, 1989. ISBN 951-1-08892-0.Esko Rekola: Viran puolesta, s. 218. Porvoo-Helsinki: WSOY, 1998. ISBN 951-0-22965-2. Miettusen kolmannen hallituksen eron jälkeen aloitti Sorsan II hallitus. == Kokoonpano == == Lähteet == Luokka:Suomen hallitukset
John S. Romanides

John S. Romanides (15. toukokuuta 1927 Pireus – 2001) oli yhdysvaltalainen ortodoksinen pappi ja professori. Hän toimi Kirkkojen maailmanneuvostossa pitkään ortodoksien edustajana. Hänellä oli dogmaattisen teologian professuuri Brooklinessa Massachusettsissa. Hänellä oli myös professuuri Thessalonikin yliopistossa sekä Libanonissa. Hän kävi debattia muun muassa Ateenan yliopiston johtajan Giorgios Metallinosin kanssa. Luokka:Yhdysvaltalaiset papit Luokka:Vuonna 1927 syntyneet Luokka:Vuonna 2001 kuolleet
Nahmanides

Nahmanides (1194 Girona – n.1270 "Pyhä Maa") oli katalonialaissyntyinen rabbi, filosofi, kabbalisti ja raamatuntulkitsija. Hänet tunnettiin myös heprealaisittain nimellä Moshe ben Nahman Gerondi, katalonialaisella nimellä Bonastruc Ca Porta ja salanimellä Ramban. Nimi Nahmanides on kreikkalainen muoto.Karesh, Hurvitz 2005: s.348. Nahmanideen vaikutus juutalaisuuden tulkintoihin on merkittävä. Nahmanides hankki elantonsa lääkärinä. Hän toimi rabbina Gironassa ollen Espanjan juutalaisten arvostetuimpia hengellisiä johtajia, ja hänen teologiansa sai kunnioitusta myös kristityiltä. Joka tapauksessa hänen oltuaan julkisessa uskonnollisessa väittelyssä kristittyjen kanssa näiden suhtautuminen häneen muuttui negatiiviseksi, ja koettuaan olonsa uhatuksi hän siirtyi Israelin maahan vuonna 1267.Karesh, Hurvitz 2005: s.349. Siellä asuessaan hän kirjoitti tärkeimmät tekstinsä. Nahmanides oli saanut vaikutteita sefardiyhteisönsä lisäksi Ranskan juutalaisilta, joiden kautta hän oli kiinnostunut kabbalasta. Teologiassaan Nahmanides toi esille Tooran tekstien mystistä tulkintaa, eikä jakanut Maimonideen rationaalisempia raamatuntulkintoja. Rabbina toimiessaan hän pyrki sovittelemaan näiden kahden koulukunnan oppilaiden näkemyseroista johtuvia kiistoja. == Lähteet == * Sara E. Karesh, Mitchell M. Hurvitz: Encyclopedia of Judaism. Infobase Publishing, 2005. === Viitteet === Luokka:Teologit Luokka:Rabbit Luokka:Juutalaiset filosofit Luokka:Katalonialaiset henkilöt Luokka:1190-luvulla syntyneet Luokka:1270-luvulla kuolleet
BenQ

BenQ (lyhenne sanoista: Bringing Enjoyment and Quality to life) on taiwanilainen elektroniikka-alan yritys, joka on keskittynyt videoprojektorien, näyttölaitteiden, LED-valaisinten ja digitaalikameroiden valmistukseen. Aiemmin yrityksen tuotevalikoimaan kuuluivat tietokoneet, matkapuhelimet ja muu viihde-elektroniikka. Yrityksen pääkonttori sijaitsee Taoyuanissa, Taiwanissa. Yritys perustettiin vuonna 1984 ja se tunnettiin aluksi nimellä Continental Systems Inc., tämän jälkeen nimellä Acer CM ja joulukuusta 2001 eteenpäin nimellä BenQ. Lokakuussa 2005 BenQ hankki omistukseensa saksalaisen Siemensin matkapuhelintuotannon, mikä teki siitä maailman kuudenneksi suurimman matkapuhelimien valmistajan. Matkapuhelimia valmistavan yksikön nimeksi tuli BenQ Mobile ja puhelimien tuotemerkiksi BenQ- Siemens. BenQ Mobile ajautui konkurssiin syyskuussa 2006. == Aiheesta muualla == * Yhtiön kotisivut Luokka:Taiwanilaiset elektroniikkayhtiöt Luokka:Matkapuhelinvalmistajat Luokka:Valokuvausalan yhtiöt Luokka:Valokuvausalan tuotemerkit
Peter Hirsch

Peter Hirsch (s. 6. maaliskuuta 1979 Kööpenhamina, Tanska) on tanskalainen jääkiekkomaalivahti. Hirsch on edustanut Ruotsin Elitserienissä Modoa ja Malmö Redhawksia. Hän on vieraillut Pohjois-Amerikan ECHL-liigassa ja edusti kaudella 2006–2007 Leksandin joukkuetta Allsvenskanissa. Hirsch on ollut Tanskan maajoukkueen luottomaalivahti MM-kilpailuissa ja oli maalilla Tanskan voittaessa Yhdysvallat ja tasapelissä sen vuoden maailmanmestari Kanadaa vastaan vuoden 2003 MM-kilpailuissa. == Lähteet == * http://www.hockeydb.com/ihdb/stats/pdisplay.php?pid=56899 Luokka:Tanskalaiset jääkiekkomaalivahdit Luokka:Vuonna 1979 syntyneet Luokka:Elävät henkilöt
Vladimir Lotarjov

Vladimir Aleksejevitš Lotarjov () (15. marraskuuta 1914 Šahty, Rostovin alue – 20. heinäkuuta 1994) oli neuvostoliittolainen lentokonemoottorisuunnittelija. Vuonna 1930 hän meni Šahtyssä kaivosteollisuuden sähkömekaaniseen kouluun. 1939 hän valmistui Harkovan ilmailuinstituutista sekä työskenteli suunnitteluinsinöörinä ilmailuteollisuudessa. 1948 hänestä tuli pääsuunnittelijan avustaja Zaporižžjan suunnittelutoimistoon ja 1963 pääsuunnittelija sekä yleispääsuunnittelija 1981 Progressiin. ==Lotarjovin johdolla suunniteltuja moottoreita== *D-36 (1977) **Jakovlev Jak-42, Antonov An-72, Antonov An-74 *D-180 (1982) **Antonov An-124 ja Antonov An-225 *D-136 **Mil Mi-26 Lotarjov sai 13 neuvostoliittolaista keksijätodistusta. Hänet nimitettiin tekniikan tohtoriksi 1971 sekä valittiin 1976 Ukrainan sosialistisen neuvostotasavallan tiedeakatemian kirjeenvaihtajajäseneksi. Hän vai lisäksi valtionpalkinnot 1948 AI-26V:stä, 1960 AI-20:stä Iljušin Il-18:aan. Hänestä tuli sosialistisen työn sankari 1974. Luokka:Neuvostoliittolaiset lentokonesuunnittelijat Luokka:Sosialistisen työn sankarit Luokka:Vuonna 1914 syntyneet Luokka:Vuonna 1994 kuolleet
Antonov An-140

Antonov An-140 (IATA: A40 – ICAO: A140) on lyhyen matkan pieni matkustajalentokone, joka lensi ensilentonsa 18. syyskuuta 1997. == Tekniset tiedot == == Lähteet == Luokka:Ukrainalaiset matkustajalentokoneet Luokka:1990-luvun matkustajalentokoneet Luokka:Antonovin ilma-alukset
Macky Sall

Chérif Macky Sall (s. 11. joulukuuta 1961 Fatick) on senegalilainen poliitikko, joka toimi maansa presidenttinä vuosina 2012–2024. Macky Sall astui virkaansa Senegalin historian neljäntenä presidenttinä huhtikuussa 2012 voitettuaan presidentinvaalien toisella kierroksella istuvan presidentin Abdoulaye Waden. Aiemmin hän on toiminut Senegalin pääministerinä vuosina 2004-2007 ja maan parlamentin puhemiehenä vuosina 2007-2008. Hänet valittiin vuoden 2019 vaaleissa jatkamaan toiselle kaudelle Senegalin presidenttinä. ==Lähteet== == Aiheesta muualla == Luokka:Senegalin presidentit Luokka:Senegalin pääministerit Luokka:Vuonna 1961 syntyneet Luokka:Elävät henkilöt
Idrissa Seck

Idrissa Seck (s. 9. elokuuta 1959 Thiès) on senegalilainen poliitikko ja maansa entinen pääministeri. Seck opiskeli Pariisissa ja Princetonin yliopistossa. Hän toimi Senegalin pääministerinä vuodesta 2002 lähtien, kunnes presidentti Abdoulaye Wade erotti hänet vuonna 2004 korruption takia. Seckin seuraajaksi nimitettiin Macky Sall. Seck vangittiin korruptiosta epäiltynä vuonna 2005, mutta hänet vapautettiin seuraavan vuoden alussa. Vuoden 2007 presidentinvaaleissa Seckiä pidettiin opposition pääehdokkaana. Hän sai 15% äänistä. Seck perusti oman puolueen. == Lähteet == Luokka:Senegalin pääministerit Luokka:Vuonna 1959 syntyneet Luokka:Elävät henkilöt
John Madden

John Madden voi tarkoittaa ainakin seuraavia henkilöitä: * John Madden (1936–2021), yhdysvaltalainen amerikkalaisen jalkapallon valmentaja ja kommentaattori * John Madden (s. 1949), englantilainen teatteri-, televisio-, radio- ja elokuvaohjaaja * John Madden (s. 1973), kanadalainen jääkiekkoilija.
Sidi Mohamed Ould Boubacar

Sidi Mohamed Ould Boubacar (s. 1945) on Mauritanian entinen pääministeri. Hän on toiminut virassa kahteen otteeseen, ensin 18. huhtikuuta 1992 – 2. tammikuuta 1996 ja myöhemmin 7. elokuuta 2005 – 20. huhtikuuta 2007. Pääministerikausiensa välissä hän toimi muun muassa PRDS-puolueen pääsihteerinä ja Mauritanian Ranskan-suurlähettiläänä. Boubacar on PRDR- puolueen (Parti Républicain Démocratique et Renouvellement), PRDS:n seuraajan, jäsen. Luokka:Mauritanian pääministerit Luokka:Vuonna 1945 syntyneet Luokka:Elävät henkilöt
Klemens X

Klemens X (oik. Emilio Bonaventura Altieri, 13. heinäkuuta 1590, Rooma – 22. heinäkuuta 1676, Rooma) oli paavina 29. huhtikuuta 1670 – 22. heinäkuuta 1676.Hanska 2005: 322. Italialaiseen aatelisperheeseen syntynyt Altieri toimi opintojensa jälkeen paavin edustustossa Puolassa vuodesta 1623. Palattuaan Roomaan Altierista tuli ensin Camerinon piispa sekä myöhemmin Loreton ja tämän jälkeen Umbrian kuvernööri. Paavi Innocentius X:n (1644–55) aikana Altieri toimi paavin lähettiläänä Napolissa ja paavi Aleksanteri VII:n (1655–67) aikana Puolassa. Edeltäjänsä Klemens IX:n kaudella (1667–1669) Altieri vastasi ensin koko katolisen kirkon taloudesta ja toimi myöhemmin Klemensin läheisenä avustajana. Klemens IX nimesi hiukan ennen kuolemaansa Altierin kardinaaliksi. Paaviksi Altieri valittiin 20. joulukuuta 1669 alkaneen konklaavin päätteeksi 29. huhtikuuta 1670. Jo lähes 80-vuotias Altieri tuli mahdollisesti valituksi kompromissiehdokkaana, koska hänen valtakautensa paavina tulisi todennäköisesti olemaan lyhyt. ==Lähteet== * === Viitteet === == Aiheesta muualla == Luokka:Paavit Luokka:Vuonna 1590 syntyneet Luokka:Vuonna 1676 kuolleet
John Madden (jääkiekkoilija)

John Madden (s. 4. toukokuuta 1973 Barrie, Ontario) on kanadalainen uransa päättänyt jääkiekkohyökkääjä. ==Ura== Madden pelasi yliopistojääkiekkoa Michiganin yliopistossa NCAA:n alaisessa CCHA-sarjassa kaudet 1993–1997. Viimeisellä kaudellaan Madden pelasi parhaan kautensa. Hän teki 42 ottelussa 63 pistettä, ja hänet valittiin CCHA:n tähdistöön. Maddenia ei varattu koskaan varattu NHL:ään, mutta hän teki viimeisen yliopistokautensa jälkeen sopimuksen New Jersey Devilsin kanssa. Kaudet 1997–1999 sujuivat vielä pääasiassa New Jerseyn farmijoukkueessa Albany River Ratsissa. Kaudella 1998–1999 Madden pelasi myös neljä NHL-ottelua. Albanyssä hän teki joukkueen yhden kauden piste- ja syöttöennätyksen. Madden teki AHL:ssa 98 pistettä 75 ottelussa. NHL:n tulokaskaudellaan 1999–2000 Madden teki New Jerseyssä 16 maalia. Kausi huipentui New Jerseyn Stanley Cup -mestaruuteen. Seuraavalla kaudella Madden teki joukkuetoverinsa Randy McKayn kanssa harvinaista NHL-historiaa lokakuussa 2000. Kumpikin pelaajista teki neljä maalia mieheen, kun New Jersey voitti Pittsburgh Penguinsin 9–0. Edellisen kerran kaksi pelaajaa samasta joukkueesta teki neljä maalia samassa ottelussa, kun Montreal Canadiensin Odie ja Sprague Cleghorn onnistuivat tempussa tammikuussa 1922. New Jersey ylsi jälleen finaaleihin, mutta hävisi Colorado Avalanchelle. Madden sai kuitenkin kauden jälkeen Frank J. Selke Trophyn NHL:n parhaimpana puolustavana hyökkääjänä. Kaudella 2001–2002 Maddenin pistemäärät laskivat, mutta seuraavalla kaudella hän ylitti urallaan ensimmäisen kerran 40 pistettä. Pudotuspeleissä Madden oli NHL:n neljänneksi paras pistemies, kun hän teki 16 pistettä 24 ottelussa, ja oli voittamassa uransa toista Stanley Cupia. Madden oli myös kauden jälkeen toisen kerran urallaan Frank J. Selke Trophy -ehdokkaana. Kolmannen kerran hän oli ehdolla Frank J. Selke Trophyn voittajaksi kaudella 2003–2004. Kesällä 2004 Madden teki New Jerseyn kanssa viiden vuoden jatkosopimuksen, jonka kokonaisarvo oli 20 miljoonaa dollaria. NHL:n työsulkukaudella Madden pelasi kolme ottelua HIFK:ssa SM-liigassa. Hän kuitenkin poistui tämän jälkeen yllättäen maasta jättäen joukkueen. Myöhemmin hän selitti lähtöään koti- ikävällä. Kaudeksi 2005–2006 Madden palasi jälleen New Jerseyhyn, kun NHL jatkui jälleen. Neljännen kerran Madden oli Frank J. Selke Trophy -ehdokkaana kauden 2007–2008 jälkeen. Hän teki myös kaudella piste-ennätyksensä: 43 pistettä. Kauden 2008–2009 jälkeen Madden teki vuoden sopimuksen Chicago Blackhawksin kanssa. Maddenin kausi Chicagossa päättyi Stanley Cup voittoon. Elokuussa 2010 hän teki yhden vuoden pituisen sopimuksen Minnesota Wildin kanssa. Pelattuaan vuoden Wildissa Madden jäi ilman sopimusta NHL:ään. Hän kuitenkin harjoitteli ja piti kuntoaan yllä koko kauden alun. Tammikuussa 2012 Florida Panthers solmikin loppukauden kattavan sopimuksen hänen kanssaan. John Madden päätti uransa kevääseen 2012. == Palkintoja == * Stanley Cup (2000, 2003, 2010) * Frank J. Selke Trophy (2001) == Lähteet == Luokka:Kanadalaiset jääkiekkoilijat Luokka:Frank J. Selke Trophy -voittajat Luokka:Vuonna 1973 syntyneet Luokka:Elävät henkilöt
Peter Salisbury

Peter Anthony Salisbury (s. 24. syyskuuta 1971 Bath, Englanti) on brittiläinen muusikko, joka tunnetaan parhaiten The Verve -yhtyeen rumpalina. Yhtyeen hajoamisen jälkeen Salibury on soittanut useissa eri kokoonpanoissa muun muassa Richard Ashcroftin ja Black Rebel Motorcycle Clubin kanssa. Salisbury omistaa Drummin-nimisen rumpukaupan Stockportissa, Englannissa. Luokka:The Verve Luokka:Brittiläiset rumpalit Luokka:Rockmuusikot Luokka:Vuonna 1971 syntyneet Luokka:Elävät henkilöt
Andros (Bahama)

Andros on Bahaman suurin saari, joka on kooltaan noin 6 000 km². Saaren 225 kilometriä pitkä koralliriutta on maailman kolmanneksi suurin. Saarella oli 9 221 asukasta vuonna 2011. Vuonna 1550 espanjalaiset saapuivat saarelle etsimään orjia ja tuhosivat alkuperäisväestön väkivalloin ja taudein. Saarelle annettiin nimeksi Espiritu Santo (”Pyhä Henki”), mutta eräässä vuoden 1782 kartassa saarta kutsutaan myös nimellä San Andreas. Nykyinen nimi on todennäköisesti annettu Edmund Androsin kunniaksi. Hän toimi Barbadoksella brittiläisten joukkojen komentajana sekä New Yorkin, Massachusettsin ja Uuden- Englannin kuvernöörinä. Saarta asuttivat 1700-luvulla merirosvot. Vuosisadan loppupuolella myös lojalistit ja heidän orjansa asuivat Androksella. Androksella on 104 km² sademetsää ja suota. Suolla tavataan yli 50 erilaista orkidealajia. Oikeastaan Andros koostuu kahdesta saaresta, joita tämä suoalue yhdistää. Saarella tavataan noin 200 lintulajia. Androksen luonto on säilynyt hyvin, sillä se ei ole yhtä kaupallistunut turismin tarpeisiin kuin monet muut Bahamasaaret. Tästä huolimatta saarella käy vuosittain tuhansia vierailijoita, joista monet ovat sukeltajia tai kalastajia. Hurrikaanit iskevät saarelle keskimäärin kahden ja puolen vuoden välein. ==Aiheesta muualla== Luokka:Bahaman saaret
Kari Hänninen

Kari Hänninen (s. 3. helmikuuta 1962) on suomalainen entinen yleisurheilija. Hänninen menestyi parhaiten estejuoksijana, mutta kilpaili myös keski- ja kestävyysmatkoilla. Hänninen voitti 3 000 metrin estejuoksun Suomen mestaruuden Kuopiossa 1987 ajalla 8.42,31. Hopealla hän oli 1983, 1984 ja 1988 sekä pronssilla 1986. Hännisen ennätys matkalla oli 8.36,11 (1984). Seuratasolla Hänninen edusti Viipurin Urheilijoita. == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1962 syntyneet Luokka:Elävät henkilöt
The Drugs Don’t Work

__NOTOC__ The Drugs Don’t Work on The Verven kappale ja 1. syyskuuta 1997 julkaistu single. Parhaimmillaan single nousi virallisella Ison-Britannian single-listalla sijalle 1. Singlen b-puolia ovat: Bitter Sweet Symphony (James Lavelle Remix), The Crab, Stamped, Three Steps, The Drugs Don't Work (demo), riippuen formaatista. Single on yhtyeen menestynein brittilistalla. Kappaleen on kirjoittanut Richard Ashcroft. == Kappaleet == === CD 1 HUTDG88 === # # # === CD 2 HUTDX88 === #The Drugs Don’t Work #Bitter Sweet Symphony (James Lavelle Remix) #The Crab #Stamped === 12" HUT88 === #The Drugs Don’t Work (radio edit) #The Drugs Don’t Work (demo) #Three Steps #The Crab == Lähteet == Drugs Don't Work, The Drugs Don't Work, The
21\. maailmanjamboree

21\. maailmanjamboree on Englannissa järjestetty partiotapahtuma. Se pidettiin 27. heinäkuuta – 8. elokuuta 2007. Jamboreelle osallistui yli 38 000 partiolaista ympäri maailmaa sekä 8 600 muuta järjestelijää ja henkilökuntaa. Leiri pidettiin noin 70 kilometrin päässä Lontoosta sijaitsevassa Hylands Parkissa. Suomesta Englannin leirillä oli yli tuhat partiolaista. == Aiheesta muualla == *21st World Scout Jamboree *Leirin suomalaiset sivut *PartioWikissä Luokka:Partiotapahtumat
Owen Arthur

Owen Seymour Arthur (17. lokakuuta 1949 – 27. heinäkuuta 2020) oli Barbadoksen pääministeri vuosina 1994–2008. Arthur opiskeli Länsi-Intian yliopistossa Barbadoksella ja Jamaikalla. Hän johti Barbadoksen työväenpuoluetta vuoteen 2008 asti. Häntä edelsi pääministerinä Lloyd Erskine Sandiford ja seurasi David Thompson. Arthur valittiin Barbadoksen parlamenttiin vuonna 1984. Pääministerinä hän toimi ensimmäisenä poliitikkona peräti kolmen kauden ajan 1994–2008. Arthur edusti Barbaroksen työväenpuoluetta ja ilmoitti jättävänsä politiikan, kun hänen puolueensa hävisi vuoden 2013 vaalit. Mia Mottley korvasi Arthurin puolueen johdossa. Arthur jatkoi kuitenkin sitoutumattomana edustajana parlamenttikautensa loppuun vuoteen 2018. Poliittisen uransa jälkeen hän toimi muun muassa Länti-Intian yliopiston työelämäprofessorina. == Lähteet == Luokka:Barbadoksen pääministerit Luokka:Vuonna 1949 syntyneet Luokka:Vuonna 2020 kuolleet
Jörgen Salo

Jörgen Salo (s. 14. tammikuuta 1966) on aktiiviuransa päättänyt suomalainen kestävyys- ja estejuoksija sekä maastojuoksija. Salo oli Suomen paras 3 000 metrin estejuoksija 1980- ja 1990-lukujen vaihteessa. Salo voitti 3 000 metrin esteiden Suomen mestaruuden neljä kertaa peräkkäin vuosina 1988, 1989, 1990 ja 1991. Vuonna 1991 hän voitti myös maastojuoksun lyhyen matkan Suomen mestaruuden. http://www.gbrathletics.com/nc/fin.htm Salo juoksi este- ennätyksensä 8.23,25 Helsingissä 27. kesäkuuta 1991. Ajallaan Salo on matkan kaikkien aikojen kahdeksanneksi nopein suomalainen. http://www.apulanta.fi/matti/yu/suomi.html == Lähteet == Luokka:Suomalaiset estejuoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1966 syntyneet Luokka:Elävät henkilöt